hvad betyder søgemaskineoptimering?
søgemaskineoptimering handler i virkeligheden slet ikke om optimering af søgemaskiner, men om optimering af websites, så de bliver mere synlige i søgemaskinerne.
beskrivelse: mange folk anvender i dag betegnelser som: seo, search engine optimization eller i lidt bredere forstand search engine marketing. på dansk: markedsføring i søgemaskiner.
søgemaskineoptimering dækker over det arbejde der udføres for at give et website større synlighed i søgemaskinerne, og få flere relevante søgebrugere til at klikke på links til lige netop dét website.
i dag anbefales det i højere grad at benytte betegnelsen: ’markedsføring i søgemaskiner’, da den bedre dækker over det arbejde, der skal udføres for at få gode resultater.
søgemaskineoptimering er meget anderledes i dag, end det var for bare få år tilbage, og det vil sikkert se helt anderledes ud igen om få år. udviklingen går hurtigt. igennem de sidste 2-3 år har søgemaskineoptimering bevæget sig fra at være en gang hokus-pokus forbeholdt nørdede teenagere til i dag at være et professionelt håndterbart og yderst effektvivt værktøj i online markedsføring.